หุ้นเครือข่าย “อาจารย์เพชร” ร่วงกราว หลังโดนสอบเรื่องการเงิน
หุ้นเครือข่าย “อาจารย์เพชร” ร่วงกราว หลังโดนสอบเรื่องการเงิน
1 เม.ย. 2558

แหล่งข่าวรายหนึ่งเปิดเผยกับข่าวหุ้นออนไลน์ว่า หลังจากมีข่าวลือเกี่ยวกับ พระครูวินัยธร (พชร) ฐานกโร หรือ “พระอาจารย์เพชร” เจ้าอาวาสวัดประยงค์กิตติวนาราม แขวงคลองสิบสอง เขตหนองจอก กทม. มาระยะหนึ่ง ในที่สุดวานนี้ก็มีการออกมายืนยันว่า พระอาจารย์ได้สึกออกจากการเป็นพระจริง และทำให้หุ้นที่เป็นลูกศิษย์ลูกหาหลายตัวร่วงลงแรงกันอย่างถ้วนหน้าเลยทีเดียว
เนื่องจากก่อนหน้านี้ชื่อของพระอาจารย์เข้าไปเกี่ยวข้องกับหุ้นหลายตัวด้วนกัน และแต่ตัวที่มีการกล่าวอ้างก็เป็นหุ้นที่ปรับตัวขึ้นอย่างหวือหวา โดยเฉพาะในส่วนของ AJP หรือ บริษัท เอเซีย จอยท์ พาโนราม่า จำกัด (มหาชน)ซึ่งคนในวงการตลาดหุ้นถึงกับขนานให้ชื่อเป็น “อาจารย์เพชร” และอีกตัวที่ตกเป็นข่าวที่พูดกันอย่างหนาหูก็คือ  KC หรือ บริษัท เค.ซี. พร็อพเพอร์ตี้ จำกัด (มหาชน)ซึ่งมีกรรมการของบริษัท AJP เข้าไปเทกโอเวอร์กิจการ
“โดยดีลดังกล่าวซื้อกันในราคาต่ำ แต่ราคาหุ้นในกระดานกลับวิ่งไปไกล และที่กลายเป็นประเด็นคือ มีการขอซื้อหุ้นในจำนวนที่ลดลงจากที่เป็นข่าวก่อนหน้านี้ค่อนข้าง จนตลาดหลักทรัพย์สั่งขึ้นเครื่องหมาย SP เพื่อให้กรรมการรายดังกล่าวชี้แจงเรื่องที่เกิดขึ้น” แหล่งข่าวกล่าว
ทางด้าน นายวรพล โสคติยานุรักษ์ เลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยถึง กรณีที่มีข่าวเกี่ยวกับ “อาจารย์เพชร”ที่เชื่อมโยงไปถึงหุ้นหลายตัวในตลาดหลักทรัพย์ว่า ไม่ได้รู้จักอาจารย์เพชร ก็เห็นตามที่มีข่าวออกมา ส่วนกรณีที่ว่า สำนักงานคณะกรรมการป้องกันและปราบปรามการฟอกเงิน (ปปง.) เข้าไปตรวจสอบหุ้นที่เกี่ยวข้องกับอาจารย์เพชรก็ต้องไปสอบถาม ปปง.เอง “
ขณะเดียวกันก็มีข่าวออกมาจากอีกทางหนึ่งว่า อาจารย์เพชรจำเป็นต้องสึก ถ้าไม่สึกเรื่องจะใหญ่โตได้ เลยสึกเพียงเพื่อจะได้ตัดตอนเรื่องทั้งหมดที่เกิดขึ้น พร้อมกับย้ำว่า เป็นธรรมดาของพระที่เริ่มมีเงินเยอะ ตอนแรกตั้งใจบวชเอาบุญ แต่ส่วนใหญ่เงินจะทำให้เสีย ถ้าพระไปเกี่ยวกับเงินมาก  ก็จะไม่เห็นนิพพาน จะเห็นอย่างอื่น พอมีเงินมากอย่างอื่นก็ตามมาทั้ง สีกา นารี เงินแม้เป็นของดี แต่มันไม่ใช่ความดี แต่ไม่ขอยืนยันว่าพระอาจารย์เป็นอย่างนั้นหรือไม่